DB LIVE |  27 .1.17| How much america-mexico border wall will probably cost
Channel: DB Live
Date: 27/01/2017

अमेरिका के राष्ट्रपति डोनाल्ड ट्रंप ने अमेरिका और मैक्सिको की सीमा पर दीवार के निर्माण के लिए धन जुटाने का नया तरीका ढूंढ निकाला है। अब ट्रंप मैक्सिकों से आयात किए जाने वाले समान पर 20 प्रतिशत का टैक्स लगाने पर विचार कर रहे हैं।व्हाइट हाउस के मुताबिक ऐसे सामानों को शामिल किया जा सकता है जिसका आयात अमेरिका से किए जाने वाले निर्यात की तुलना में ज्यादा होगा। इसका मकसद सिर्फ अमेरिका की दक्षिणी सीमा पर बनाई जाने वाली दीवार के लिए धन जुटाना है। व्हाइट हाउस के प्रेस सचिव सीन स्पाइसर ने बताया कि फिलहाल यह प्रस्ताव सिर्फ मेक्सिको के लिए है। स्पाइसर की मानें तो अगर अमेरिका 50 अरब डॉलर के आयात पर 20 प्रतिशत की दर से कर लगाता हैं तो यह एक ऐसा काम है, जिसे 160 अन्य देश इस वक्त कर रहे हैं। इसके साथ ही स्पाइसर ने निर्यात पर कर लगाओ और आयातित वस्तुओं को मुक्त रूप से आने दो की नीति पर जोर दिया। क्योंकि आयात पर कर लगाने की नीति से अमेरिका एक साल में 10 अरब डॉलर कमा सकता हैं साथ ही दीवार के निर्माण के खर्च का भुगतान भी कर सकता है। आपकों बता दें कि राष्ट्रपति डोनल्ड ट्रंप ने अमरीका-मेक्सिको सीमा पर दीवार बनाने के एक कार्यकारी आदेश पर दस्तख़त किया था। जिस के बाद मेक्सिको के राष्ट्रपति एनरिक पेना निएटो ने अमेरिका के इस फैसले की निंदा की और दीवार के निर्माण के लिए पैसे देने से साफ मना कर दिया था। इतना ही नहीं मैकेसिकों दीवार पर ट्रंप की टिप्पणी से खफा पायना नीटो ने 31 मार्च को होने वाली अपना अमेरीका दौरे को रद्द कर दिया है।अमेरिका और मेक्सिको के बीच रिश्तों के तार बहुत पुराने हैं, लेकिन दोनों देशों की सीमा पर दीवार निर्माण के प्रस्ताव से इन रिश्तों में दरार आती नज़र आ रही है।